नगर (नगराहार)
नगर ( प्राचीन यूनानी : Νάγαρα ) एक प्राचीन भारत के पश्चिम-उत्तर में स्थित एक नगर था जिसे डायोनिसोपोलिस ( Διονυσόπολις) के नाम से भी जाना जाता है। कई स्रोतों में यह यह 'नगरहार' नाम से भी मिलता है। यह उस स्थान पर स्थित था जो वर्तमान समय में अफ़गानिस्तान में काबुल नदी और सिंधु के बीच का क्षेत्र है। नगर स्थल आमतौर पर नगर घुण्डी नामक एक बड़े स्तूप से जुड़ा हुआ है, जो जलालाबाद के लगभग ४ किलोमीटर पश्चिम में टेपे ख्वाजा लाहौरी के पास, सुर्खाब और काबुल नदियों के जंक्शन के दक्षिण में है। यहाँ प्राचीन खंडहर पाए गए हैं।